### Resumé

For en række kommunale byggemodninger (både til erhverv og bolig) gælder, at alene de primære anlægsarbejder er udført. I de områder, hvor hovedparten af grundene er solgt, er der et udestående med at færdiggøre byggemodningerne. I 2025 skal en del af disse udstykninger helt eller delvist færdiggøres. Der søges anlægsbevilling på 14,702 mio. kr. til færdiggørelsesarbejder af byggemodninger.

### Sagsfremstilling

For en række kommunale byggemodninger (både til erhverv og bolig) gælder, at alene de primære anlægsarbejder er udført. I de områder, hvor hovedparten af grundene er solgt, er der et udestående med at færdiggøre byggemodningerne med blandt andet slidlag, kantsten, fortov, græs og beplantning. I 2025 skal en del af disse udstykninger helt eller delvist færdiggøres. Der søges anlægsbevilling på 14,702 mio. kr. til færdiggørelsesarbejder af byggemodninger.

Vejle Kommune har som grundejer forpligtelse til at vedligeholde og udføre vinterbekæmpelse, indtil grundene er solgt, i de områder, hvor det ikke varetages af grundejerforeningerne. Det betyder, at der skal udføres rydning og græsslåning i sommerhalvåret og foretages snerydning og vinterbekæmpelse i vinterhalvåret på de kommunale byggegrunde. Det skal i henhold til gældende lovgivning ske på samme vilkår som for øvrige grundejere. Beløbet udgør 0,75 mio. kr. og er indeholdt i de 14,702 mio. kr.

### Økonomi

![](data:image/jpeg;base64...)
Figur 1 Ny/ændring af anlægsbevilling

![](data:image/jpeg;base64...)

Figur 2 Tillægsbevilling til rådighedsbeløb

**Opsummering af de bevillingsmæssige konsekvenser:**Sagen medfører, at der samlet gives anlægsbevilling på 14,702 mio. kr. til hel eller delvis færdiggørelse af byggemodninger i 2025. Udgiften på 14,702 mio. kr. finansieres af det til formålet afsatte budget.

**Høring:**
Centralt Budget har ingen bemærkninger af bevillingsmæssig karakter.

### Klima og resiliensvurdering

Ingen bemærkninger.

### Sagens videre forløb

Sagen skal behandles af Økonomiudvalget og Byrådet.

### Indstilling Teknik- og Miljødirektøren indstiller,

**at** de bevillingsmæssige konsekvenser godkendes, jf. bevillingsskema under afsnittet økonomi.

### Beslutning

Godkendt.